בניית הדפדפן המאובטח ביותר היא מטרה עליונה עבור צוות Google Chrome.
דפדפן מאובטח עוזר להגן מפני איומים כמו התחזות ותוכנות זדוניות, העלולות
לגנוב את הסיסמאות שלך - או גרוע מזה.
'ארגז חול' היא תכונה שבנינו בתוך Google Chrome כדי לשפר את האבטחה של הדפדפן.
כך עובד ארגז החול:
ב-Chrome, כל אתר או יישום אינטרנט שאתה פותח בדפדפן הוא תהליך נפרד
ועצמאי.
לדוגמה, אם אתה פותח שלושה אתרים שונים בשלוש כרטיסיות דפדפן שונות, כל כרטיסייה
שאתה פותח דורשת תהליך נפרד.
כך שאם כרטיסייה אחת קורסת, הדפדפן ושאר הכרטיסיות שפתחת לא יושפעו.
'ארגז חול' מספק שכבת הגנה מסביב לכל אחד מהתהליכים. בדיוק כמו
ארגז חול בפועל, הוא מיועד ליצור סביבה מוגבלת מסביב לכל תהליך.
אם תפתח בשוגג דף אינטרנט זדוני המיועד לפגוע במחשב שלך או אפילו
אתר מוכר שנפרץ, ארגז החול של הדפדפן אמור למנוע
מקוד זדוני באתר שנוצל לרעה לגרום נזק נוסף למחשב שלך.
ארגז החול מכיל את הקוד הזדוני, כך שהוא אינו משפיע על כרטיסיות אחרות
בדפדפן או במחשב שלך.
כך שגם אם משהו מזיק פועל בכרטיסייה אחת, ברגע שתסגור את הכרטיסייה, הוא ייעלם
- בלי לגרום נזק למחשב שלך.
ב-Chrome, כל דפי האינטרנט שאתה מציג בדפדפן מוגנים ב'ארגז חול'. עם זאת,
קיימים חלקים אחרים של הדפדפן שמפיקים תועלת גם הם מארגז החול.
פלאגינים הם רכיבי תוכנה נוספים שמתחברים אל הדפדפן כדי לאפשר
פונקציונליות מועילה. לדוגמה, Adobe Flash Player הוא פלאגין נפוץ ביותר שמפעיל תוכן
אינטרנט כמו סרטונים ומשחקים מקוונים. פלאגינים גם מאפשרים לך להציג מסמכי PDF מקוונים.
הפלאגינים נפוצים ביותר ומאפשרים פונקציונליות רבת-עוצמה, אך השימוש הנפוץ
והעוצמה עלולים להפוך אותם למטרות עיקריות של התקפות אבטחה בכל הדפדפנים.
המשתמשים פגיעים עוד יותר להתקפות, אם הם מפעילים פלאגינים שאינם
מעודכנים. פלאגינים לא מעודכנים מכילים מפגעי אבטחה ידועים לעתים קרובות.
במאמצינו להגן בצורה טובה יותר על משתמשי Chrome מפרצות אבטחה, בנינו
והגנו באמצעות ארגז חול על הפונקציונליות של קובצי Flash ו-PDF ישירות ב-Chrome. שילובים אלה
מנצלים את מנגנון העדכון האוטומטי של Chrome כדי להבטיח שתמיד יישארו מעודכנים.
המשמעות היא שכמשתמש Chrome, תמיד תקבל את תיקוני האבטחה המעודכנים ביותר
עבור שילובים אלה.
למידע נוסף על Chrome ואבטחה, בקר בכתובת: google.com/chrome/security.